లక్నో : దేశంలో దొంగ బాబాలపై త్వరలో రెండో జాబితాను తాము విడుదల చేస్తామని అఖిలభారతీయ అఖారా పరిషత్ (ఏబీఏపీ) వెల్లడించింది. అఖిలభారతీయ అఖారా పరిషత్ కు చెందిన 29 మంది సాధువులు ఉత్తరప్రదేశ్ రాష్ట్ర ముఖ్యమంత్రి యోగి ఆదిత్యనాథ్ ను కలిసి మొదటి జాబితాలో ప్రకటించిన 14 మంది దొంగ బాబాలపై చర్యలు తీసుకోవాలని కోరారు. దొంగబాబాలకు వ్యతిరేకంగా చేపట్టే ఉద్యమానికి తమ యూపీ ప్రభుత్వ మద్దతు ఉంటుందని యోగి పేర్కొన్నారు. దేశంలోని కొన్ని దేవాలయాలు, మఠాలు, ఇతర హిందూ పుణ్యక్షేత్రాల్లో అనుమానాస్పదంగా వ్యవహరిస్తున్న దొంగ బాబాలపై త్వరలో రెండో జాబితాను రూపొందించి విడుదల చేయనున్నట్లు అఖిలభారతీయ అఖారా పరిషత్ ప్రతినిధులు చెప్పారు. 2019లో జరగనున్న అర్ద్ కుంబ్ కార్యక్రమంలో దొంగబాబాలు ప్రవేశించకుండా అఖారా పరిషత్ చర్యలు తీసుకోవాలని సీఎం యోగి తమకు సూచించారని అఖిలభారతీయ అఖారా పరిషత్ ప్రధాన ప్రతినిధి నరేంద్ర గిరి చెప్పారు. అలహాబాద్ నగరం పేరును ప్రయాగ్ రాజ్ పేరిట మార్చాలని సాధువులు సీఎంకు విన్నవించారు. డేరా బాబా గుర్మిత్ రామ్ రహీంసింగ్ కు జైలు శిక్ష విధింపు అనంతరం విడుదల చేసిన దొంగ బాబాల జాబితాలో 13 పేర్లున్నాయి. దొంగబాబాల జాబితాలో ఆశారాంబాపు, రాధేమా, సచ్చిదానంద గిరి, ఓం బాబా, నిర్మల్ బాబా, శివమూర్తి ద్వివేది, స్వామి అసిమానంద, ఓం నమ: శివాయ్ బాబా, నారాయణ సాయి, రాంపాల్, ఆచార్య కుసుముని, బృహస్పతి గిరి, మల్కాన్ సింగ్ లున్నారు.  దొంగబాబాల రెండో జాబితాను అఖిలభారతీయ అఖారా పరిషత్ విడుదల చేస్తే దేశంలో సంచలనం కానుంది.
lakno : desamlo donga babalapai twaralo rendo jaabitaanu taamu vidudala chestamani akhilabhaaratiiya akhara parishat (abap) velladinchindi. akhilabhaaratiiya akhara parishat ku chendina 29 mandi saadhuvulu uttarapradesh rashtra mukhyamantri yogi aadityanath nu kalisi modati jaabitaalo prakatinchina 14 mandi donga babalapai charyalu teesukovaalani koraru. dongabaabaalaku vyatirekamgaa chepatte udyamaaniki tama up prabhutva maddatu untundani yogi perkonnaru. desamloni konni devalayalu, mathaalu, itara hindu punhyakshetraallo anumaanaaspadamgaa vyavaharistunna donga babalapai twaralo rendo jaabitaanu roopondinchi vidudala cheyanunnatlu akhilabhaaratiiya akhara parishat pratinidhulu cheppaaru. 2019loo jaraganunna ard kumb kaaryakramamlo dongabaabaalu pravesinchakundaa akhara parishat charyalu teesukovaalani cm yogi tamaku suuchimchaarani akhilabhaaratiiya akhara parishat pradhaana pratinidhi narendra giri cheppaaru. alahabad nagaram paerunu prayag raj paerita maarchaalani saadhuvulu cmcu vinnavinchaaru. dera baba gurmit ram rahimsing ku jailu shiksha vidhimpu anantaram vidudala chesina donga babala jaabitaalo 13 paerlunnaayi. dongababala jaabitaalo aasaaraambaapu, radhema, sachidaananda giri, om baba, nirmal baba, sivamurti dvivedi, swami asimananda, om nama: shivay baba, narayana saayi, rampal, aachaarya kusumuni, bruhaspati giri, malkan sing lunnaru.  dongababala rendo jaabitaanu akhilabhaaratiiya akhara parishat vidudala cheste desamlo sanchalanam kaanundi.